Jansen House Boutique Manor | Resensies
4.5 uit 5van 21 resensies vir Jansen House Boutique Manor
Glen T - Des 2021
Peaceful. Safe. Spacious. Quiet.
We really enjoyed our 3 night stay and appreciated a full DStv bouquet, plus a selection of movies. Breakfast was great, as was our host.
Marilette C - Okt 2021
Waarde vir geld. Goeie ligging. Sal definitief weer oorweeg.
Irene is 'n veilige en rustige, maar tog sentrale, area. Die tuineenheid by Jansen House het aan alle verwagtinge voldoen, behalwe dat daar gedurende my verblyf nie WiFi beskikbaar was nie - iets wat belangrik is vir 'n sakereisiger. Nietemin uitstekende waarde vir geld en Emmah, die bestuurder, se kliëntediens was fantasties. Daar was ongelukkig 'n onaangename ervaring tydens my aankoms. Eerstens is daar geen naambordjies of aanduidings wat sê of mens op die regte plek is nie. Daar is wel 'n huisnommer, maar die klokkies werk nie. Ek het net na 18:00 uur gearriveer, maar dit het my omtrent 20 minute geneem om iemand se aandag te kry (ek moes byna oor die muur klim). Die telefoonnommer van Chris wat deurgegee is was buite werking. Dit was ongelukkig nie 'n aangename ervaring na 'n lang dag nie.
Cilna E - Okt 2021
Rustig, en netjies.
Baie goeie ligging i.t.v. hoofweë en ook na Midstream Mediclinic waar ons moes wees. Netjies, skoon en pragtige omgewing. Heelwat om te doen in die omgewing ook.
Kim L - Okt 2021
Skoon en netjies met alles wat ons nodig gehad het.
Emma is 'n superster en loop oor van vriendelikheid, sy het ons baie welkom laat voel.
Jason G - Okt 2021
Emma was warm and flexible, hospitality was great.
Naomi H - Sep 2021
Uitstekende diens teen bekostigbare tarief
Die eenheid was baie skoon, netjies en gerieflik ingerig. Beddegoed van uitstekende gehalte en algehele ontvangs en diens werklik voortreflik en sal beslis kan aanbeveel.
Jansen House Boutique Manor's terugvoer
Dankie vir die vriendelike resensie. Altyd aangenaam om volpunte by gaste te kry. Ons luister graag na ons gaste en het bv laasjaar sonpanele en batterye geinstalleer plus optiese fibre internet ten einde ons gaste se verblyf nog beter te maak.
Vertrou ons sien julle gou weer.
Chris, Erika & Emmah
Massimo O - Feb 2021
Enjoyed our stay in this beautiful, historical house.
Thank you for the kind review and rating. We strive to provide all our guests with only the best possible stay.
We are always open to suggestions on how to improve on our current offer. It is the small detail that distinguishes us.
Dirk L - Des 2020
Netjies en skoon, goeie diens.
Dankie vir julle besoek en resensie. Ons streef na 5 sterre op alle gebiede.
Leslie A - Des 2020
Heerlik gekuier en die mooiste foto's vir ons dogter se matriekafskeid geneem. Dis beslis 'n juweel van 'n venue!
So heerlik om sulke mooi woorde van ons gaste te ontvang.
Altyd 'n voorreg om die toekoms van ons land te ontvang by Jansen House Boutique Manor. Desember is die tuin altyd in sy somerprag en is die fotos spesiaal.
Gerhard S - Nov 2020
Aanvanklik bietjie gesukkel om die Manor te kry - maar toe die LekkeSlaap-span ons gehelp het, was toegang deel van die pret. Pragtige rustige omgewing. Ons sal weer terug wees,regte plek om net weer batterye te herlaai in pragtige landelike Irene omgewing.
Ongelukkig het jy gelyk met die roete na Jansen House Boutique Manor. Ons het self die eerste maal lekker rondgery om Irene te verstaan. Dit help wel met sekuriteit binne die Irene Village asook om ekstra rustigheid in die woonbuurt te skep.
As jy eers in is daal die rustigheid op jou neer.
Maaike S - Nov 2020
Pragtige boomryke area. Sal beslis aanbeveel. Baie skoon netjiese kamers. Pragtige boomryke area. Sal beslis aanbeveel as 'n gastehuis in Pretoria omgewing. Personeel ook baie vriendelik en behulpsaam.
Irene is 'n wonderlike woonbuurt en Jansen House Boutique Manor self se groot boomryke tuin dra alles by tot 'n rustige omgewing.
Personeel was vriendelik en die eenheid was netjies en skoon.
Dankie vir die mooi resensie. Altyd heerlik om volpunte te kry. Nie altyd moontlik nie maar dit is ons strewe.
Hoop om julle weer binnekort te sien.
Ek het baie lekker gebly in die Milk room dit is goed ingerig, netjies en skoon. Die vertrek sou kon doen met lugreëling om dit gemakliker te maak tydens die warm somersaande (die waaier het gehelp maar is nie voldoende nie). Die personeel is vriendelik en bekwaam en het gereeld gevra of daar enigiets is wat hulle vir my kan doen. Die kussings op die bed het 'n bietjie van 'n reuk en kan meer sensitiewe reisigers omkrap (positiewe kritiek).
Die Milkroom is 'n heerlike kamer onder 'n groot ou bloekomboom. Dit is ook die enigste kamer met 'n grasdak, maar met 'n vol plafon, wat help in Pretoria se warm weer. Die Milkroom was wel jare gelede die melkkamer op die ou boerdery. Ons het egter die binnekant in 2009 totaal uitgekap en 'n mooi unieke kamer geskep.
Annelie V - Okt 2019
Ons het heerlik oorgebly by Jansen House! Baie veilige plek om oor te bly. Was naby Midsteam College waar ons moes wees. Ek sou net graag 'n telefoonnommer van Jansen House wou hê om te reël vir sleutel aangesien ons tot laat die aand besig was. Dankie Jansen House. Ons sal graag weer daar wil oorslaap.
Dankie vir julle besoek en mooi resensie.
Cynthia E - Okt 2019
There was no electricity for the entire time of our stay, poor management.
The owner apparently lives overseas and was not in contact with the ladies left to run the establishment. There was no power at Jansen House during my stay. All other properties in the neighbourhood had power. Perhaps he had not paid his account. The was no emergency electrician on call, no generator, no gas lamps, no torches, no boiling water for tea or coffee, no TV, nowhere to charge your phone and the electric gates did not work so our vehicles were not totally secure.
Thank you for your review of Jansen House Boutique Manor.
We always try to listen to our guests.
It took a while but after a lot of research, we found the best possible solar system with battery backup. It is working really well and our guests have not been without a moment of electricity for the past 12 months, Sept 2021.
Patsy S - Aug 2019
Die personeel is professioneel, hulpvaardig en baie vriendelik. Die ontbyt was heerlik. Die kamers is netjies. Dit was 'n groot plesier om daar te bly. Ek kan dit vir seker aanbeveel. Baie dankie Jansen House.
Dankie vir die vriendelike terugvoer.
Ons poog om die beste te wees teen bekostigbare tariewe.
Esme V - Jul 2019
Statige ou huis.
Jansen House was op die oomblik nou nie so mooi soos op die foto's nie, maar hulle is besig met allerhande renovasies en verwery. Plus dit is winter so die tuine is maar vaal. Maar die kamer waar ek gebly het was mooi. Die mat kort dalk 'n mooi was? Dit was gaaf dat my motor in 'n motorhuis kon staan. Die personeel is baie vriendelik en het baie moeite gedoen. Ontbyt was heerlik. Ek sal beslis weer daar bly.
Ons is voortdurend besig met kleiner onderhoudswerk, maar het gedurende die laaste 3 maande 'n groot poging ingesit om Jansen House tip-top te kry. Ons werk ook tans aan rugsteun krag voorsiening, sonkrag en gaan nog een ekstra luukse kamer byvoeg (Ons is besig met die laaste afrondingswerk). Hierdie gaan 'n meesterstuk wees aangesien ons die oorspronklike ou hoofslaapkamer (enorm groot, hoë plafon, hout vloer, luik vensters, moderne nuwe badkamer, ens).
Is hoof fokus bly egter dienslewering. So onderskei ons Jansen House Boutique Manor.
Jana S - Jun 2019
Ons het laat eers ingeboek, en nog steeds was die diens uitstekend, hulle was tot bereid om 'n kledingstuk vir my te stryk wat ek vroeg die volgende oggend sou aantrek. Nogmaals baie dankie vir uitstekende diens.
Dankie vir die terugvoer. Ons het dit nodig om te weet of ons nog steeds aan ons gaste se hoë verwagtinge voldoen. Ons fokus is op dienslewering. So bou ons 'n betroubare "handelsmerk"
Christi E - Jun 2019
Heerlik gebly - as ek weer in die omgewing moet oorslaap, is ek beslis weer daar!
My verblyf baie geniet! Ontvangs was vriendelik en so behulpsaam. Heerlik geslaap en ontbyt geniet! Baie dankie vir die gasvryheid!
Dankie vir jou vriendelike en positieve terugvoer. Ons is altyd besig om te probeer verbeter.
Susan L - Mei 2019
Personeel behulpsaam en laat jou tuis voel wat 'n aangename atmosfeer skep.
By aankoms was die area sonder elektrisiteit as gevolg van 'n fout op die toevoerlyn. Die personeel het jou op hoogte gehou and selfs 'n SMS gestuur dat indien jy hulp nodig het wanner jy laat aand terugkeer vanaf jou funksie jy 'n nommer kan skakel vir hulp. Dit het jou onmiddellik laat dink dat jou veiligheid 'n prioriteit is. Die ontbyt was heerlik en die warm ontbyt was op gasstowe berei wat vir my as gas geen ongerief veroorsaak het met die krag onderbreking nie. Voorstelle vir verbetering met kragonderbrekings: Hou herlaaibare LED-lig in elke kamer en dalk ook gas vir stort en wasbak se warm water. Dit sal vir die gaste 'n geen ongerief verblyf meebring. Algehele gevoel was 'n aangename verblyf omdat personeel behulpsaam is, jou laat tuis voel en jou veiligheid by laataand aankoms in geneem word.
Dankie vir jou terugvoer. Ons gebruik alle inligting om voortdurend te probeer verbeter. Ons is tans besig om kwotasies aan te vra vir 'n volledige battery rugsteun stelsel vir alle ligte, TV en internet vir die hele gastehuis. Ons hoop om dit in plek te hê teen einde September 2019. Dan is ons reg vir enige kragonderbrekings.
Marieta B - Nov 2017
Dit was regtig nie wat ek verwag het nie.
Ek was regtig teleurgesteld met Jansen House. Eerstens het ons voor 'n hek gekom, die klokkie gelui, maar niemand het geantwoord nie ek moes bel voor iemand reageer het. Dit was 'n onverwagse koue dag in Oktober, daar was wel koffie en tee in die kamer maar geen melk nie. Die dame wat ons gehelp het was nêrens te kry nie. Ek het net die heeltyd ongemaklik gevoel en nie baie welkom nie. Ek het ook nie gehou van die toilet wat feitlik langs die bed is nie. Dit is 'n pragtige ou huis maar die tuine en stoepe lyk verwaarloos en die geboue het definitief 'n verf nodig.
Dit is altyd vir ons 'n pynlike dag as een van ons gaste nie 100% tevrede is nie. Ons wil dus begin om te sê dat ons jammer is dat ons nie aan u verwagtinge voldoen het nie. Ons werk deurlopend daaraan om enige foute dadelik reg te stel.
Die hek se klokkie lui in die kombuis en in die bestuurder se sitkamer. Dit mag gebeur dat ons personeel besig is erens elders op daardie spesifieke oomblik. Dit is tans 'n probleem area maar ons oorweeg om 'n klokkie te installeer wat eerder deurskakel na 'n selfoon as oplossing. Dit het egter weer ander potensiële tekorte.
Die melk wat nie in die kamer was nie is 'n groot fout. Ons verskaf altyd vars melk in die yskas aangesien ek persoonlik ook hou van baie vars melk in my koffie. Ons het nou 'n kontrolelys opgestel om seker te maak personeel vergeet nie van bv die melk nie.
Die Melkkamer, kamer waar u gewoon het, het 'n oopplan badkamer met die slaapkamer gedeelte. Sommige gaste hou daarvan. Dit is jammer dat u nie onmiddelik vir ons genoem het dat dit nie vir u aanvaarbaar is nie. Ons het nog 2 ander kamers beskikbaar gehad en sou u met graagte kosteloos skuif.
Jansen House is 'n ou huis wat deurlopend onderhou moet word. Ons het bv in 2016 die hele dak herstel en oor laat verf. Tans is ons besig om al die houtrame te skuur en te vernis en die geute te vervang. Met waterbeperkings is ons baie afhanklik van reën om die grasperkke mooi groen te hou. U was dalk net te vroeg na die eerste reëns by ons om die groot verskil te kon geniet. Jansen House het 'n groot tuin (5500 m2) met 2 tuiniers en my suster wat weekliks deur die tuin gaan om die volgende week se tuinwerk te beplan. Die tuin was in 2009 deur my vrou Erika en 'n tuinargitek herontwerp en aangeplant. Normaalweg kry ons tuin baie komplimente en neem bruidspare gereeld hul fotos by ons.
As blyk van apologie wil ons graag vir u uitnooi om weer 'n draai by Jansen House Boutique Manor te kom maak. Ons sal vir u 'n 80% korting aanbied op ons tariewe. Ek sal ook seker maak dat u in een van ons ander kamers bly.
As gevolg van 'n groot aanvraag na kamers by Jansen House Boutique Manor gaan ons ook gedurende November e Desember twee nuwe kamers bou. Dit sal deel vorm van die bestaande ou herehuis se vertrekke en een sal wees in die ou hoofslaapkamer. U mag dalk die eerste gaste wees om hierdie nuwe luukse kamers te kom geniet.
Ek nooi u dus vriendelik uit vir 'n tweede besoek.
https://travelground.imgix.net/AAEAAQAAAAAAAAAAAAAAJGVhY2I1ODFkLWZhZmItNDc2MC1hZmJkLTZkNDQ1OGRhOWY0ZA?w=1440&h=960&fit=crop&auto=enhance,format,compress&q=80 Vanaf R1 200 per nag, vir 2 mense 21 5 1 5 9 King Street Irene Security Estate 0157 Gauteng 086 999 0018 14:00-19:00 10:00 -25.875672398999 28.219563373016